
                                       PRIMĂRIA COMUNEI BALOTEŞTI

 SHAPE      SEDIU:  Calea Bucureşti nr.89, comuna Baloteşti, sat Săftica, judeţul Ilfov, cod poştal 077015
              E-MAIL: sediu@pblt.ro                                                                       TEL. +40 (21) 351.10.92
             WEB:   http://www.primariabalotesti.ro                                                        FAX   +40 (21) 352.18.85
Nr.inregistrare 23334 din 21.10.2026
ANUNŢ

În conformitate cu prevederile art.18 din H.G. nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice coroborat cu Legea nr. 142/2026 pentru aprobarea Ordonantei de Urgenta a Guvernului nr. 34/2023 privind unele masuri fiscal-bugetare, prorogarea unor termene, precum si pentru modificarea si completarea unor acte normative, Primăria comunei Balotești organizează concurs pentru ocuparea următoarelor posturi contractuale de execuție vacante pe perioadă nedeterminată, cu normă întreagă,  a următoarelor funcții contractuale vacante:
· Îngrijitor M/G – 4 posturi, în cadrul Centrului social-educațional

· Instructor de educație, principal (M) – 4 posturi, în cadrul Centrului social-educațional
· Asistent medical (PL) – 2 posturi, în cadrul Centrului social-educațional
· Educator, principal (M) – 2 posturi, în cadrul Centrului social-educațional

· Inspector de specialitate, debutant, (S) – 1 post, în cadrul Centrului social-educațional

· Inspector de specialitate, treapta profesionala II, (S) – 1 post, în cadrul Centrului social-educațional.
Concursul cuprinde selecția dosarelor de înscriere, proba scrisă și proba de interviu, care se vor susţine la sediul Primăriei comunei Balotești, din Calea București nr.89, sat Săftica, comuna Balotești, judeţul Ilfov. Proba scrisă va avea loc în data de 16.11.2026, ora 09.00.
       Proba de interviu se va susține într-un termen de maximum 4 zile lucrătoare de la data susținerii probei scrise.

        În vederea participării la concurs candidaţii depun dosarul de concurs, în termen de 10 zile lucrătoare de la data afişării anunţului, respectiv în perioada 23.10.2026 - 06.11.2026, ora 16.30, la secretarul comisiei de concurs, respectiv la sediul Primăriei comunei Balotești, din Calea București nr.89, sat Săftica, comuna Balotești, judeţul Ilfov.

Pentru înscrierea la concurs, candidaţii vor prezenta dosarul de concurs care va conţine următoarele documente:
a) formular de înscriere la concurs, conform modelului prevăzut la anexa nr.1 la prezentul anunț;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.


Modelul orientativ al adeverinţei de vechime este prevăzut în anexa nr.2 la prezentul anunț.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la lit. b)-e), precum şi copia certificatului de încadrare într-un grad de handicap, dacă este cazul, se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.

Certificatul de cazier judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor, are obligaţia de a completa dosarul de concurs cu originalul certificatului de cazier judiciar, anterior datei de susţinere a probei scrise şi/sau probei practice. 

Prin raportare la nevoile individuale, candidatul cu dizabilităţi poate înainta comisiei de concurs, în termenul de 10 zile lucrătoare, în care se poate depune dosarul de concurs, propunerea sa privind instrumentele necesare pentru asigurarea accesibilităţii probelor de concurs.

            Condițiile de participare:

Condițiile generale:

Poate participa la concursul organizat pentru ocuparea postului scos la concurs, persoana care:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr.53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.
Condiţiile de studii și de vechime pentru postul de îngrijitor:
· studii medii sau generale (școală generală sau liceală absolvită);
· vechime în munca minim 3 luni
Condiţiile de studii și de vechime pentru postul de instructor de educație:

- studii liceale, respectiv studii medii liceale atestate cu diplomă de bacalaureat
· vechime în muncă minim 3 luni.
Condiţiile de studii și de vechime pentru postul de educator:
· studii medii absolvite cu diplomă de bacalaureat – absolvenți ai liceului pedagogic cu profil pedagogic sau studii medii absolvite cu diplomă de bacalaureat și calificare în educator specializat.
· vechime în specialitatea studiilor minim 3 luni..
   Condiţiile de studii și de vechime pentru postul asistent medical:

- școală postliceală postsanitară absolvită cu certificate de competențe profesionale (specializarea asistent medical generalist)

· certificat de membru OAMGMAMR – specialitatea medicină generală. Certificatul va fi însoţit de avizul anual pentru autorizarea exercitării profesiei de asistent medical - specialitatea medicină generală valabil la data concursului sau de adeverinţa pentru participare la concurs, eliberată de OAMGMAMR;
· vechime în specialitatea studiilor minim 6 luni.
Condiţiile de studii și de vechime pentru postul de inspector de specialitate - debutant:

· studii universitare de licenţă absolvite cu diplomă de licenţă sau echivalentă
· nu necesită vechime în specialitatea studiilor 
Condiţiile de studii și de vechime pentru postul de inspector de specialitate – grad profesional II:

· studii universitare de licenţă absolvite cu diplomă de licenţă sau echivalentă
· vechime în specialitatea studiilor minim 1 an
Calendarul desfășurării concursului este următorul:

	Data/ ora
	Activități

	22.10.2026
	Afişarea anunţului concursului

	23.10.2026 ora 14.00 – 05.11.2026 ora 16.30
	Depunerea dosarelor

	06.11.2026 – 09.11.2026
	Selecția dosarelor participanților la concurs

	10.11.2026
	Afișarea rezultatelor selecției dosarelor participanților

	11.11.2026 ora 16.30
	Depunere contestaţii la selecția dosarelor

	12.11.2026
	Afişarea rezultatelor la contestaţiile selecției de dosare

	16.11.2026 ora 09.00
	Susţinerea probei scrise

	16.11.2026 
	Afişarea rezultatelor probei scrise 

	17.11.2026 ora 16.30
	Depunere contestaţii la proba scrisă

	18.11.2026
	Afişarea rezultatelor contestaţiilor la proba scrisă 

	19.11.2026 ora 09.00
	Susţinerea probei de interviu 

	19.11.2026 ora 16.00
	Afişarea rezultatelor probei de interviu

	20.11.2026 ora 14.00
	Depunere contestaţii probă de interviu

	23.11.2026
	Afişarea rezultatelor contestaţiilor probei de interviu

	23.11.2026
	Afişarea rezultatelor finale ale concursului


Informaţii suplimentare se pot obţine de la secretarul comisiei de concurs, doamna Burciu Mădălina-Ioana, telefon: 021/351.10.92 int.118.
                                                              PRIMAR,

                                              Cristian Ștefan PRETORIAN










       Întocmit,

                                                                                                                           Compartiment Resurse Umane






                                                           Burciu Mădălina-Ioana                                                                                                     

Anexa nr.1
FORMULAR DE ÎNSCRIRE

Funcţia solicitată:

Data organizării concursului, proba scrisă şi/sau proba practică, după caz:

Numele şi prenumele candidatului:

Datele de contact ale candidatului (Se utilizează pentru comunicarea cu privire la concurs):

Adresa:

E-mail:

Telefon:

Persoane de contact pentru recomandări:

	Numele și prenumele
	Instituția
	Funcția
	Număr de telefon

	
	
	
	

	
	
	
	


Anexez prezentei cereri dosarul cu actele solicitate.

Menţionez că am luat cunoştinţă de condiţiile de desfăşurare a concursului.

Cunoscând prevederile art.4 pct.2 şi 11 şi art.6 alin.(1) lit.a) din Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/C E (Regulamentul general privind protecţia datelor), în ceea ce priveşte consimţământul cu privire la prelucrarea datelor cu caracter personal declar următoarele:

Îmi exprim consimţământul |_|

Nu îmi exprim consimţământul |_|

cu privire la transmiterea informaţiilor şi documentelor, inclusiv date cu caracter personal necesare îndeplinirii atribuţiilor membrilor comisiei de concurs, membrilor comisiei de soluţionare a contestaţiilor şi ale secretarului, în format electronic.

Îmi exprim consimţământul |_|

Nu îmi exprim consimţământul |_|

ca instituţia organizatoare a concursului să solicite organelor abilitate în condiţiile legii certificatul de integritate comportamentală pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi din orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane, cunoscând că pot reveni oricând asupra consimţământului acordat prin prezentul formular.

Îmi exprim consimţământul |_|

Nu îmi exprim consimţământul |_|

ca instituţia organizatoare a concursului să solicite organelor abilitate în condiţiile legii extrasul de pe cazierul judiciar cu scopul angajării, cunoscând că pot reveni oricând asupra consimţământului acordat prin prezentul formular.

Declar pe propria răspundere că în perioada lucrată nu mi s-a aplicat nicio sancţiune disciplinară/mi s-a aplicat sancţiunea disciplinară .................................

Declar pe propria răspundere, cunoscând prevederile art.326 din Codul penal cu privire la falsul în declaraţii, că datele furnizate în acest formular sunt adevărate.

Data:

Semnătura:

Anexa nr.2
Denumirea angajatorului

Datele de identificare ale angajatorului (adresă completă, CUI)

Datele de contact ale angajatorului (telefon, fax)

Nr. de înregistrare

Data înregistrării

ADEVERINȚĂ


Prin prezenta se atestă faptul că dl/dna ...................................................., posesor/posesoare al/a B.I./C.I. ..................... seria ............. nr. ....................., CNP ............................................, a fost/este angajatul/angajata ……………………….............................................., în baza actului administrativ de numire nr. ...................../contractului individual de muncă, cu normă întreagă/cu timp parţial de ..................... ore/zi, încheiat pe durată nedeterminată/determinată, respectiv........................., înregistrat în registrul general de evidenţă a salariaţilor cu nr. ............../....................., în funcţia/meseria/ocupaţia de1) ................................................. .

1) Prin raportare la Clasificarea ocupaţiilor din România şi la actele normative care stabilesc funcţii.

Pentru exercitarea atribuţiilor stabilite în fişa postului aferentă contractului individual de muncă/actului administrativ de numire au fost solicitate studii de nivel2) ............................................ în specialitatea ................................................. .

2) Se va indica nivelul de studii (mediu/superior de scurtă durată/superior).


Pe durata executării contractului individual de muncă/raporturilor de serviciu, dl/dna ............................................................ a dobândit:

- vechime în muncă: ..................... ani ..................... luni ..................... zile;

- vechime în specialitatea studiilor: ..................... ani ..................... luni ..................... zile. 


Pe durata executării contractului individual de muncă/raporturilor de serviciu au intervenit următoarele mutaţii (modificarea, suspendarea, încetarea contractului individual de muncă/raporturilor de serviciu):

	Nr.

crt.
	Mutația intervenită
	Anul/luna/zi
	Meseria/ Funcția/ Ocupația
	Nr. și data actului pe baza căruia se face înscrierea

	
	
	
	
	

	
	
	
	
	



În perioada lucrată a avut ..................... zile de absenţe nemotivate şi ..................... zile de concediu fără plată.


În perioada lucrată, dlui/dnei ............................................ nu i s-a aplicat nicio sancţiune disciplinară/i s-a aplicat sancţiunea disciplinară ............................................ .


Cunoscând normele penale incidente în materia falsului în declaraţii, certificăm că datele cuprinse în prezenta adeverinţă sunt reale, exacte şi complete.



Data 

                Numele şi prenumele reprezentantului legal al angajatorului3)

  ........................... 




............................................






           Semnătura reprezentantului legal al angajatorului

..............................................

Ştampila angajatorului

3) Persoana care, potrivit legii/actelor juridice constitutive/altor tipuri de acte legale, reprezintă angajatorul în relaţiile cu tertii.
